Protokol z pretekov: **Majstrovstvá Slovenska v OB na stredných tratiach**

**Verejné preteky v OB na stredných tratiach**

Vyhlasovateľ: **Slovenský zväz orientačných športov (SZOŠ)**

Organizátor: **Klub orientačného behu Akademik TU Košice**

Technické zabezpečenie: **Klub orientačného behu Akademik TU Košice**

Dátum:   **16.5.2015 (sobota) – stredná trať**

Klasifikácia pretekov: **jednorazové otvorené preteky jednotlivcov v dennom orientačnom behu s určeným poradím kontrolných stanovíšť na stredných tratiach**

Centrum pretekov: **Lúka severne od obce Rudná**

Miesto pretekov: Úbočie kopca Turecká severne od obce Rudná. Priestor bol zvolený ako náhrada pôvodne plánovaného priestoru pri obci Smolník. V pôvodnom priestore nebola organizácia pretekov povolená pretože sa nachádza v závalovom pásme. Zmena priestoru spôsobila oneskorenie pri príprave mapy a tratí oproti pôvodnému plánu ale neohrozila konanie pretekov.

Opis terénu: Kontinentálny kopcovitý terén s výraznými stopami po banskej činnosti (jamy, zárezy, násypy a vstupy do podzemia). Prevažne dobre priebežný so stredne hustou sieťou ciest a chodníkov. Kamenitý podklad sťažujúci beh a prácu s mapou počas behu. Miestami les s neobmedzenou priebežnosťou ale obmedzenou viditeľnosťou.

Mapa: **Rudná,** 1:10000, e = 5m, rozmer 210x297 mm, stav jar 2015. Mapa bola spracovaná v súlade s normou ISOM. V pokynoch boli pretekári upozornení na použitie značky „Rozbitý povrch“ vrátane opisu situácie – generalizácia veľkého počtu menších jám na malej ploche.

Tlač – CMYK technológia – Nord service, Česká republika

Funkcionári pretekov: *Riaditeľ pretekov: Jozef Pollák*  
*Sekretár: Matúš Kaprál*  
*Hlavný rozhodca: Zdenko Roháč*  
*Vedúci štartu: Elena Papugová*  
*Vedúci cieľa: Michal Simočko*  
*Stavba tratí: Jozef Pollák*

Jury: **Jury nebolo potrebné zostaviť.**

Hodnotenie pretekov:  Preteky prebehli podľa harmonogramu bez vážnejších problémov. Pokyny pre pretekárov boli oznamom na štarte doplnené o informáciu o vyznačení nebezpečných miest (skalné zrázy v strmom svahu a otvorená šachta) v teréne opáskovaním.

Pre technickú poruchu zobrazovacej jednotky pri vstupe do štartovacieho koridoru boli časy oznamované ústne kým nebola zobrazovacia jednotka opravená.

Časy víťazov boli zväčša na hornej hranici smerných časov, neboli dodržané v M -14, M -16, M -18, M 65-, W -18, (o viac ako 15 %). Problematický bol odhad rýchlosti behu na kamenitom podklade a v strmých svahoch.

Časy v kategóriách M,W -12 boli ovplyvnené účasťou kvalitnejších pretekárov v majstrovských kategóriách M,W -14. Odporúčame staviteľom tratí na MSR túto skutočnosť zohľadniť a postaviť nemajstrovské trate o niečo ľahšie.

**Podané námietky:**

Medard Féder najst. (PEZ): Podaná námietka sa týkala žrebovania štartovej listiny kategórie M -16 - nezaradenie pretekára Andrej Dubovského do elitnej skupiny pre žrebovanie.

Situácia bola spôsobená tým že pri žrebovaní bola použitá posledná aktualizácia Slovenského rebríčka, ktorá bola zverejnená 15.11.2014 a nezohľadňuje výsledky pretekára dosiahnuté v jarnom období. Po telefonickej konzultácii so spracovateľom rebríčka a sekciou OB bolo zistené že aktualizácia nebude dostupná kvôli problémom dodaním podkladov pre výpočet od organizátorov pretekov. Hlavný rozhodca a riaditeľ pretekov po konzultácii s predsedom Sekcie OB SZOŠ pretekov rozhodli že štartová listina nebude zmenená.

Uvedený problém nie je v priamom dosahu organizátora pretekov preto žiadame Sekciu OB SZOŠ o prijatie opatrení na zlepšenie stavu.

**Zdravotná služba:**

Bola zabezpečená lekárom na mieste. Ošetrené boli len menšie odreniny a narazené lýtko.

**Počasie:**

Slnečno a pomerne teplo – do 25º C.

Pretekárska účasť bola nižšia ako očakávaná.

Organizátor ďakuje obci Rudná za pomoc a podporu pri organizovaní podujatia.

Schvaľovacia doložka: **Hlavný rozhodca schválil výsledky v plnom rozsahu.**

*........................, riaditeľ pretekov ........................., hlavný rozhodca*

Jozef Pollák Zdenko Roháč